Vrou sterf in ongelukŉ Vrou is dood en twee mense beseer nadat die motor waarin hulle gery het Vrydagaand in Kempton Park omgeslaan het. Santi Steinmann, woordvoerder van Netcare911, sê die ongeluk het op die R21 naby die Olifantsfontein-afrit plaasgevind. Sy sê ŉ vrou is op die toneel dood verklaar. Volgens Steinmann is twee mans beseer en op die toneel behandel voor hulle na nabygeleë hospitale geneem is vir verdere behandeling. Sy sê die oorsaak van die ongeluk is nog nie bekend nie en word deur die polisie ondersoek.